Isimo asikalungi ematekisini | News24Isimo asikalungi ematekisiniISIMO sithanda ukushuba embonini yamatekisi aseHighflats.Lokhu kushiwo usihlalo wesifunda uZibele Kheswa eSisonke.Omatekisi babanga umzila osuka eThekwini uye eHighflats uphinde usuke eHighflats uyothulula eThekwini.Okuvelile ukuthi osomatekisi baseHighflats kade baqala ukusebenza kulomzila zingekho izinkinga.UKheswa uthe lengxabano iqale ngesikhathi abeSonke Taxi Association (baseThekwini) befuna ukuzolayisha ngenkani eHighflats okubizwa ngokuthi ukuzogaxa emzileni.Uthe okwezimvume zokulayisha akwaziwa kahle njengoba kuzovela ezinkulumweni eziqhubekayo phakathi kukangqongqoshe womnyango wezokuthutha uMnu. Willies Mchunu nalaba bamatekisi.Ngomsombuluko osomatekisi bevimbe endaweni yasePark Rynie okuyilapho amatekisi asuka eHighflats edlula khona uma eya noma esuka eThekwini. Abase Highflats bavimbe wonke amatekisi abethwele abantu base Highflats abedlula lapha.Ngenhlanhla uKheswa uthe akukabi khona mibiko emibi ethi khona abalimele.Okhulumela iSouth African National Taxi Council uMnu. Mzelemu uthe lento ifana ncamashi nale ebiyenzeka ePort Shepstone lapho osomatekisi bebebanga imizila.“Sekunesikhathi ukubhaliswa kwemizila kwaqalwa kwaphela ngezikhathi zabo 1996. Laba abathintekayo base Highflats bathi akunabulungiswa ukuthi kubenabantu abazoqhamuka bathi bazosebenza emzileni wabanye. Umthetho ngalokhu okwenzekayo awuphumeli obala, yingakho nje kuba khona lezingxabano,” kusho uMzelemu.Uthe uma umthetho ungangeneleli izinxabano ngeke ziphele.Amaphoyisa nawo athe akukabi khona bantu abalimele nababoshiwe.Izinxoxo phakathi kosomatekisi nabomnyango ziyaqhubeka
